PRILOGA I

Oblika in navodila za letno poročilo o preiskavah iz člena 22 Uredbe (EU) 2016/2031

DEL I

Splošne informacije o rezultatih preiskav iz točke (a) člena 1(2)

Predloga za splošne informacije o rezultatih preiskav iz točke (a) člena 1(2) je naslednja:

„Splošne informacije o rezultatih preiskav za [leto]

— Država članica:

— Pristojni organ:

— Kontaktna oseba (ime, delovno mesto pri pristojnem organu, ime organizacije, telefonska številka in namenski elektronski naslov):

— Organizacije, ki sodelujejo v programu preiskav, vključno z laboratoriji:

— Javno dostopen povzetek rezultatov (500–3 000 besed): — kratek opis obsega programa za navedeno leto; — kratek opis metodologije, uporabljene za preiskave, vključno s katero koli novo ali inovativno tehnologijo (če je to ustrezno); — skupno število škodljivih organizmov, vključenih v preiskavo, za navedeno leto v okviru področja uporabe člena 22(1) Uredbe (EU) 2016/2031; — število odkritih in uradno potrjenih škodljivih organizmov ter sprejeti nadaljnji ukrepi; — posamezni cilji programa, doseženi v navedenem letu; — povezava do nacionalnega spletišča z več informacijami (če so na voljo).“

DEL II

Oblika in navodila za predstavitev rezultatov preiskav iz točke (b) člena 1(2)

Predloge in navodila za predstavitev rezultatov preiskav iz točke (b) člena 1(2) so naslednji:

1. Elementi letnega poročila v zvezi s karantenskimi škodljivimi organizmi za Unijo in škodljivimi organizmi, za katere veljajo ukrepi iz členov 29 in 30 Uredbe (EU) 2016/2031, na območjih, kjer navzočnost navedenih škodljivih organizmov ni znana

1.1 Predloga

„Poročilo o rezultatih letnih preiskav za [leto] za karantenske škodljive organizme za Unijo in škodljive organizme, za katere veljajo ukrepi iz členov 29 in 30 Uredbe (EU) 2016/2031, na območjih, kjer navzočnost navedenih škodljivih organizmov ni znana 1. kodljivi organizmi, vključeni v preiskavo, po skupinah 2. Škodljivi organizmi 3. Geografska lokacija 4. Lokacije preiskave 5. Območja tveganja 6. Območje ciljne populacije 7. Območje ciljne populacije, vključeno v preiskavo (v %) 8. Rastlinski material/blago 9. Seznam rastlinskih vrst 10. Čas 11. Podrobnosti preiskav: A) število vizualnih pregledov, po skupinah, kadar je to ustrezno B) skupno število vzorcev C) število asimptomatičnih vzorcev, kadar je to ustrezno D) vrsta pasti (ali drugih alternativnih metod (npr. entomološke mreže)) E) število pasti (ali drugih alternativnih metod) F) število lokacij s pastmi (kadar se razlikuje od števila pasti ali alternativnih metod) G) vrsta testov (mikroskopska identifikacija, PCR, ELISA itd.) H) skupno število testov I) drugi ukrepi (npr. psi sledniki, droni, helikopterji, kampanje ozaveščanja itd.) J) število drugih ukrepov Ugotovitve/izbruhi (povezati z izbruhi EUROPHYT) 14. Opombe 12. Število pozitivnih rezultatov za posamezni škodljivi organizem 13. Številke uradnih obvestil o izbruhu v skladu z Izvedbeno uredbo (EU) 2019/1715 Opis Št. A B C D E F G H I J Številke Datumi Skupina 1 – Odobrena mesta pridelave Skupina n Škodljivi organizem 1 Škodljivi organizem 2 Škodljivi organizem 3 Škodljivi organizem n “

1.2 Navodila za izpolnjevanje predloge

Za stolpec 1: Poročanje po skupinah škodljivih organizmov je prostovoljno, izjema je „Skupina 1 – Odobrena mesta pridelave“. Kadar je to ustrezno, navedite skupino škodljivih organizmov, vključenih v preiskavo skupaj (npr. škodljivi organizmi na agrumih, v listnatih gozdovih, iglastih gozdovih, na žitu, krompirju idr. (navedite)). Kadar je škodljivi organizem vključen v več skupin, ustrezno navedite informacije za navedeni škodljivi organizem v vseh skupinah.

Za „Skupina 1 – Odobrena mesta proizvodnje“ navedite seznam škodljivih organizmov, za katere so bile opravljene preiskave, in rezultate preiskav, pri čemer uporabite več kot eno vrstico, kadar je to potrebno za navedbo različnih lokacij preiskav iz stolpca 4 „Lokacije preiskave“. V tej skupini navedite podatke za posamezni škodljivi organizem brez združevanja po skupinah. Odobrena mesta pridelave so tista mesta, katerih izvajalca dejavnosti je pristojni organ odobril za izdajo rastlinskih potnih listov.

Za stolpec 2: Navedite znanstveno ime škodljivega organizma (kot je navedeno v Prilogi II k Izvedbeni uredbi (EU) 2019/2072 ali v katerem koli posebnem ukrepu za zadevni škodljivi organizem), pri čemer za vsak škodljivi organizem uporabite eno vrstico.

Za stolpec 3: Navedite geografske lokacije, na katerih je bila opravljena preiskava, po možnosti z uporabo nižjih razpoložljivih ravni NUTS. V primeru poročanja po skupinah škodljivih organizmov je podatke za vse škodljive organizme v skupini mogoče združiti v eni vrstici. V primeru škodljivih organizmov, o katerih se ne poroča po skupinah, je podatke mogoče združiti v eni vrstici za posamezni škodljivi organizem. Po potrebi je mogoče tudi uporabiti toliko vrstic, kot je sporočenih lokacij.

Za stolpec 4: Navedite lokacije preiskav, pri čemer uporabite več kot eno vrstico za posamezni škodljivi organizem le, kadar to določajo posebne zakonske zahteve za preiskave škodljivih organizmov, in navedite število lokacij, vključenih v preiskavo. V primeru poročanja po skupinah škodljivih organizmov je podatke za vse škodljive organizme v skupini mogoče združiti v eni vrstici in navesti skupno število lokacij preiskav. V primeru škodljivih organizmov, o katerih se ne poroča po skupinah, je podatke mogoče združiti v eni vrstici za posamezni škodljivi organizem in navesti skupno število lokacij preiskav. Če uporabite možnost „drugo“, navedite, za kaj od naslednjega gre:

1. na prostem (pridelovalna površina): 1.1 polje (poljščina, pašnik); 1.2 sadovnjak/vinograd; 1.3 drevesnica; 1.4 gozd;

2. na prostem (drugo): 2.1 zasebni vrt; 2.2 javna površina; 2.3 ohranitveno območje; 2.4 prosto rastoče rastline na območjih, ki niso ohranitvena območja; 2.5 drugo, s specifikacijo posameznega primera (npr. vrtni center, trgovinski obrat, ki uporablja lesen pakirni material, lesna industrija, mokrišče, namakalno in kanalizacijsko omrežje itd.);

3. fizično zaprti pogoji: 3.1 rastlinjak; 3.2 zasebna lokacija, ki ni rastlinjak; 3.3 javna lokacija, ki ni rastlinjak; 3.4 drugo, s specifikacijo posameznega primera (npr. vrtni center, trgovinski obrat, ki uporablja lesen pakirni material, lesna industrija).

Za stolpce 5, 6 in 7: Neobvezno ali kadar je to ustrezno v skladu s posebnimi zakonskimi zahtevami za preiskave škodljivih organizmov.

Za stolpec 5: Navedite, katera so območja tveganja, določena na podlagi biologije škodljivih organizmov, navzočnosti gostiteljskih rastlin, ekoloških in podnebnih razmer ter tveganih lokacij.

Za stolpec 6: Navedite celotno območje, ki ga zajema ciljna populacija (v ha) v državi članici.

Za stolpec 7: Navedite delež območja ciljne populacije, vključenega v preiskavo (območje, vključeno v preiskavo/območje ciljne populacije), v procentih.

Za stolpec 8: Navedite rastline, plodove, semena, zemljo, pakirni material, les, stroje, vozila, vektor, vodo ali drugo z navedbo konkretnega primera. Za rezultate se uporabijo različne vrstice le, kadar je v posebnih zakonskih zahtevah za preiskave škodljivih organizmov določen seznam blaga, ki se vključi v preiskavo.

Za stolpec 9: Navedite seznam rastlinskih vrst ali rodov, vključenih v preiskavo. Eno vrstico za posamezno rastlinsko vrsto ali rod uporabite le, kadar to določajo posebne zakonske zahteve za preiskave škodljivih organizmov.

Za stolpec 10: Navedite mesece leta, v katerih so bile opravljene preiskave. V primeru poročanja po skupinah škodljivih organizmov je podatke za vse škodljive organizme v skupini mogoče združiti v eni vrstici. V primeru škodljivih organizmov, o katerih se ne poroča po skupinah, je podatke mogoče združiti v eni vrstici za posamezni škodljivi organizem.

Za stolpec 11: Navedite podrobnosti preiskave ob upoštevanju posebnih zakonskih zahtev za preiskave škodljivih organizmov za vsak škodljivi organizem. Če informacije za določen stolpec niso relevantne, to označite z „ni relevantno“. Vsi podatki, razen števila vizualnih pregledov, ki se lahko sporoči po skupinah, se navedejo za posamezni škodljivi organizem, razen če je v stolpcu 14 („Opombe“) vključena utemeljitev za poročanje po skupinah. Kadar to določajo posebne zakonske zahteve za preiskave škodljivih organizmov, uporabite različne vrstice (npr. za poročanje o različnih vrstah testov in njihovem številu).

Za stolpec 12: Navedite število pozitivnih rezultatov za posamezni škodljivi organizem. To število se lahko razlikuje od števila izbruhov, kadar je v eno uradno obvestilo o izbruhu vključenih več pozitivnih rezultatov.

Za stolpec 13: Navedite uradna obvestila o izbruhu za leto, v katerem je bila opravljena preiskava.

Za stolpec 14: Vključite vse ostale informacije, za katere menite, da so pomembne, in informacije o rezultatih preiskav asimptomatičnih rastlin s pozitivnimi ugotovitvami, kadar je to ustrezno.

2. Elementi letnega poročila v zvezi z rezultati letnih preiskav na statistični podlagi za karantenske škodljive organizme za Unijo na območjih, kjer navzočnost škodljivih organizmov ni znana, v primeru, da so bile opravljene preiskave na statistični podlagi

2.1 Predloga

„Poročilo o rezultatih letnih preiskav na statistični podlagi za nekatere karantenske škodljive organizme za Unijo in nekatere škodljive organizme, za katere veljajo ukrepi iz členov 29 in 30 Uredbe (EU) 2016/2031 za [leto] (neobvezno, razen če to izrecno zahteva zakonodaja; nadomešča uporabo Predloge 1.1)

1. Škodljivi organizem 2. Geografska lokacija 3. Lokacije preiskave 4. Čas A. Opredelitev preiskave (vhodni parametri za RiBESS+) B. Napor vzorčenja C. Rezultati preiskave 22. Opombe 5. Ciljna populacija 6. Epidemiološke enote 7. Metode določanja 8. Učinkovitost vzorčenja 9. Občutljivost metode 10. Dejavniki tveganja (aktivnosti, lokacije in območja) 11. Št. pregledanih epidemioloških enot 12. Št. vizualnih pregledov 13. Št. vzorcev 14. Št. pasti 15. Št. lokacij s pastmi 16. Št. testov 17. Št. drugih ukrepov 18. Rezultati 19. Številke uradnih obvestil o sporočenem izbruhu, kot je ustrezno, v skladu z Izvedbeno uredbo (EU) 2019/1715 20. Dosežena stopnja zaupanja 21. Privzeta prevalenca Gostiteljska vrsta Površina (v ha ali drugi bolj ustrezni enoti) Enote pregleda Opis Enote Vizualni pregledi Lov s pastmi Testiranje Drugi ukrepi Dejavnik tveganja Stopnje tveganja Št. lokacij Relativna tveganja Delež populacije gostiteljskih rastlin Pozitiven Negativen Ni določen Številke Datumi

“

2.2 Navodila za izpolnjevanje predloge

Pojasnite osnovne predpostavke za zasnovo preiskave za posamezni škodljivi organizem. Povzemite in utemeljite:

— ciljno populacijo, epidemiološko enoto in enote pregleda,

— metodo določanja in občutljivost metode,

— dejavnike tveganja, pri čemer navedite stopnje tveganja in ustrezna relativna tveganja ter deleže populacije gostiteljskih rastlin.

Za stolpec 1: Navedite znanstveno ime škodljivega organizma (kot je navedeno v Prilogi II k Izvedbeni uredbi (EU) 2019/2072 ali v katerem koli posebnem ukrepu za zadevni škodljivi organizem).

Za stolpec 2: Navedite geografske lokacije, na katerih je bila opravljena preiskava, po možnosti z uporabo nižjih razpoložljivih ravni NUTS.

Za stolpec 3: Navedite lokacije preiskav, pri čemer uporabite več kot eno vrstico za posamezni škodljivi organizem, kadar to določajo posebne zakonske zahteve za preiskave škodljivih organizmov. Podatke o preiskavah, opravljenih na odobrenih mestih pridelave, vedno navedite v ločeni vrstici. Če uporabite možnost „drugo“, navedite, za kaj od naslednjega gre:

1. na prostem (pridelovalna površina): 1.1 polje (poljščina, pašnik); 1.2 sadovnjak/vinograd; 1.3 drevesnica; 1.4 gozd;

2. na prostem (drugo): 2.1 zasebni vrt; 2.2 javna površina; 2.3 ohranitveno območje; 2.4 prosto rastoče rastline na območjih, ki niso ohranitvena območja; 2.5 drugo, s specifikacijo posameznega primera (npr. vrtni center, trgovinski obrat, ki uporablja lesen pakirni material, lesna industrija, mokrišče, namakalno in kanalizacijsko omrežje itd.);

3. fizično zaprti pogoji: 3.1 rastlinjak; 3.2 zasebna lokacija, ki ni rastlinjak; 3.3 javna lokacija, ki ni rastlinjak; 3.4 drugo, s specifikacijo posameznega primera (npr. vrtni center, trgovinski obrat, ki uporablja lesen pakirni material, lesna industrija).

Za stolpec 4: Navedite mesece leta, v katerih so bile opravljene preiskave.

Za stolpec 5: Navedite izbrano ciljno populacijo, pri čemer ustrezno navedite seznam gostiteljskih vrst in zajeto območje. Ciljna populacija je določena kot sklop enot pregleda. Njena velikost je v primeru kmetijskih območij običajno določena v hektarjih, lahko pa tudi kot partije, polja, rastlinjaki itd. Izbiro utemeljite v osnovnih predpostavkah. Navedite enote pregleda, vključene v preiskavo. „Enota pregleda“ pomeni rastline, dele rastlin, blago, materiale, vektorje škodljivih organizmov, ki so bili pregledani za identifikacijo in določitev škodljivih organizmov. Če območje ciljne populacije ni na voljo, to označite z „ni na voljo“ in vključite število enot pregleda, ki sestavljajo ciljno populacijo.

Za stolpec 6: Navedite epidemiološke enote, vključene v preiskavo, vključno z opisom in mersko enoto. „Epidemiološka enota“ pomeni homogeno območje, na katerem bi v primeru navzočnosti škodljivega organizma interakcija med škodljivim organizmom, gostiteljskimi rastlinami ter abiotskimi in biotskimi dejavniki in pogoji privedla do iste epidemiologije. Epidemiološke enote so del ciljne populacije, ki je z vidika epidemiologije homogen in vključuje vsaj eno gostiteljsko rastlino. V nekaterih primerih se lahko celotna populacija gostiteljskih rastlin v regiji/na območju/v državi določi kot epidemiološka enota. Lahko gre za regije NUTS, urbana območja, gozdove, vrtove vrtnic, kmetije ali hektarje. Izbiro je treba utemeljiti v osnovnih predpostavkah.

Za stolpec 7: Navedite metode, uporabljene pri preiskavi, vključno s številom aktivnosti v posameznem primeru, glede na posebne zakonske zahteve za preiskave škodljivih organizmov za vsak škodljivi organizem. Če informacije za določen stolpec niso na voljo, to označite z „ni na voljo“.

Za stolpec 8: Navedite oceno učinkovitosti vzorčenja. Učinkovitost vzorčenja pomeni verjetnost izbire okuženih delov rastline pri okuženi rastlini. Za vektorje učinkovitost metode pomeni ulov pozitivnega vektorja, kadar je ta prisoten na območju preiskave. Za zemljo pomeni izbiro vzorca zemlje, ki vsebuje škodljivi organizem, kadar je ta prisoten na območju preiskave.

Za stolpec 9: „Občutljivost metode“ pomeni verjetnost, da se pri uporabi metode pravilno odkrije navzočnost škodljivega organizma. Občutljivost metode je določena kot verjetnost, da je resnično pozitiven gostitelj odkrit in potrjen kot pozitiven ter da ni napačno identificiran. Je zmnožek učinkovitosti vzorčenja (tj. verjetnosti izbire okuženih delov rastline pri okuženi rastlini) in diagnostične občutljivosti (označene kot vizualni pregled in/ali laboratorijski test, uporabljen v postopku identifikacije).

Za stolpec 10: Navedite dejavnike tveganja v različnih vrsticah, pri čemer vključite toliko vrstic, kolikor je potrebno. Za vsak dejavnik tveganja navedite stopnjo tveganja in ustrezno relativno tveganje ter delež populacije gostiteljskih rastlin.

Za stolpec B: Navedite podrobnosti preiskave glede na posebne zakonske zahteve za preiskave škodljivih organizmov za vsak škodljivi organizem. Če informacije za določen stolpec niso relevantne, to označite z „ni relevantno“. Informacije, ki jih je treba navesti v teh stolpcih, so povezane z informacijami v stolpcu 7 „Metode določanja“.

Za stolpec 15: Navedite število lokacij s pastmi, če se to število razlikuje od števila pasti (stolpec 14) (npr. ista past se uporablja na različnih mestih).

Za stolpec 18: Navedite število vzorcev, ki so bili pozitivni ali negativni, ali vzorcev, ki niso določeni. Vzorci, ki niso določeni, so tisti analizirani vzorci, pri katerih ni bil pridobljen noben rezultat zaradi različnih dejavnikov (npr. pod mejo zaznavnosti, neobdelan, neidentificiran ali star vzorec itd.).

Za stolpec 19: Navedite uradna obvestila o izbruhu za leto, v katerem je bila opravljena preiskava.

Za stolpec 20: Navedite občutljivost preiskave, kot je opredeljena v ISPM 31. Ta vrednost dosežene stopnje zaupanja za odsotnost škodljivega organizma se izračuna na podlagi opravljenih pregledov (in/ali vzorcev) glede na občutljivost metode in privzeto prevalenco.

Za stolpec 21: Navedite privzeto prevalenco na podlagi ocene verjetne dejanske prevalence škodljivega organizma na terenu pred preiskavo. Privzeta prevalenca je določena kot cilj preiskave in predstavlja kompromis, ki ga odgovorni za obvladovanje tveganja sprejmejo med tveganjem za navzočnost škodljivega organizma in razpoložljivimi sredstvi za preiskavo. Za preiskavo odkrivanja je običajno določena vrednost 1 %.

DEL III

Elementi letnega poročila v zvezi s povzetkom rezultatov preiskav in posodobitvijo navzočnosti škodljivih organizmov, vključenih v preiskavo, iz točke (c) člena 1(2)

Poročilo povzema rezultate preiskav in posodablja navzočnost vsakega škodljivega organizma, vključenega v letno preiskavo, v skladu z mednarodnim standardom za fitosanitarne ukrepe (ISPM 8) in naslednjo predlogo: